b'\n_START_ARTICLE_\nLaura Dekker\n_START_PARAGRAPH_\nLaura Dekker (s. 20. syyskuuta 1995) on alankomaalainen yksinpurjehtija. H\xc3\xa4n on purjehtinut kaikkien aikojen nuorimpana yksin maailman ymp\xc3\xa4ri._NEWLINE_Dekker julkisti vuonna 2009 suunnitelmansa purjehtia yksin maailman ymp\xc3\xa4ri. Viranomaiset pyrkiv\xc3\xa4t est\xc3\xa4m\xc3\xa4\xc3\xa4n t\xc3\xa4m\xc3\xa4n h\xc3\xa4nen nuoreen ik\xc3\xa4\xc3\xa4ns\xc3\xa4 vedoten, mutta hein\xc3\xa4kuussa 2010 alankomaalainen oikeusistuin p\xc3\xa4\xc3\xa4tti, ett\xc3\xa4 Dekker saa yritt\xc3\xa4\xc3\xa4 maailmanymp\xc3\xa4ripurjehdustaan. H\xc3\xa4n l\xc3\xa4hti matkaan Sint Maartenin saarelta Karibialta 11,5-metrisell\xc3\xa4 Guppy-veneell\xc3\xa4\xc3\xa4n (ketsi Jeanneau Gin Fizz) 20. tammikuuta 2011 ja palasi sinne 21. tammikuuta 2012.'